《怅陈山人不至》
明代·王问

寂寂复寂寂，山深无行迹。
有客期不来，值此风雨夕。
斋中阙晤言，阴虫鸣四壁。
出门还入门，黯黯烛光灭。

作者简介：（1497—1576）常州府无锡人，字子裕。嘉靖十七年进士。除户部主事，监徐州仓，减羡耗十二三。改南职方，历车驾郎中、广东按察佥事。父死，不复仕，隐居湖滨宝界山，兴至则为诗文，或点染丹青，山水人物花鸟皆精妙。以学行称，门人私谥文静先生。